 2 Ihe E Mere 35  Josaya wee meere Jehova ememme ngabiga na Jeruselem, ha wee gbuo anụ ememme ngabiga nabalị iri na anọ nọnwa mbụ.O wee mee ka ndị nchụàjà gaa rụwa ọrụ ha, ọ gbakwara ha ume ka ha na-eje ozi nụlọ Jehova.O wee gwa ndị Livaị, bụ ndị na-ezi Izrel dum ihe, ndị dị nsọ bụ ndị dịịrị Jehova, sị: Debenụ Igbe ahụ dị nsọ nụlọ ahụ Sọlọmọn nwa Devid eze Izrel wuru; unu agakwaghị na-ebu ya nubu unu. Jewerenụ Jehova bụ Chineke unu na ndị ya bụ Izrel ozi.Kwadebekwanụ dị ka ụlọ nna nna unu hà si dị, nìgwè unu dị iche iche, dị ka ihe Devid eze Izrel dere si dị nakwa dị ka ihe Sọlọmọn nwa ya dere si dị.Guzorokwanụ nebe nsọ nìgwè nìgwè dị ka ụlọ nna nna unu hà si dị maka ụmụnne unu, bụ ụmụ Izrel, nakwa maka ọnụmara dị iche iche nke ndị Livaị.Gbuokwanụ anụ ememme ngabiga ma doo onwe unu nsọ, kwadebekwanụ maka ụmụnne unu ka unu wee mee dị ka ihe Jehova kwuru site nọnụ Mozis si dị.Josaya wee nye ụmụ Izrel ụmụ ebule na ụmụ mkpi dị puku iri atọ, ka ha niile bụrụ anụ ememme ngabiga maka ndị niile bịaranụ. O nyekwara ha puku ehi atọ. Ha niile si nakụ eze.Ndị o mere ndị isi nyere ụmụ Izrel onyinye afọ ofufo, nyekwa ndị nchụàjà na ndị Livaị. Hilkaya na Zekaraya na Jehayel, bụ ndị ndú nụlọ ezi Chineke, nyere ndị nchụàjà ụmụ ewu na ụmụ atụrụ dị puku abụọ na narị isii, tinyere narị ehi atọ, ka ha bụrụ anụ ememme ngabiga.Koaya na Shemaya na Netanel bụ ụmụnne ya na Hashabaya na Jeayel na Jozabad, bụ ndị isi ndị Livaị, nyere ndị Livaị ụmụ ewu na ụmụ atụrụ dị puku ise, tinyere narị ehi ise, ka ha bụrụ anụ ememme ngabiga.A kwadebere maka ozi ahụ, ndị nchụàjà guzokwa nebe ha kwesịrị iguzo, ndị Livaị guzokwa nìgwè ha dị iche iche, dị ka eze nyere niwu.Ha wee gbuo anụ ememme ngabiga ahụ, ndị nchụàjà wee fesa ọbara ya, bụ nke ha bunyere ha, nelu ebe ịchụàjà, ka ndị Livaị nọ na-agba ha akpụkpọ.Ha kwadebekwara anụ àjà nsure ọkụ ahụ iji buru ha bunye ìgwè dị iche iche dị ka ọnụmara ha si dị, bụ ụmụ Izrel, ka ha wee chee ha nihu Jehova dị ka ihe e dere nakwụkwọ Mozis si dị; otú ahụ ka ha mekwara ehi ndị ahụ.Ha wee sie anụ àjà ememme ngabiga ahụ nọkụ dị ka a na-eme; ha jikwa ite e ji esi nri na ite ikè ha dị okirikiri nakwa ite na-enweghị afọ sie ihe ndị e mere ka ha dị nsọ. E mesịa, ha buteere ya ụmụ Izrel niile ọsọ ọsọ.Mgbe nke a gasịrị, ha kwadebeere onwe ha anụ àjà ngabiga, kwadebekwara ndị nchụàjà, nihi na ndị nchụàjà, bụ ụmụ Erọn, nọ na-achụ anụ àjà nsure ọkụ nakwa abụba ha nàjà ruo abalị. Ndị Livaị kwadebekwaara onwe ha, kwadebekwara ndị nchụàjà, bụ ụmụ Erọn.Ndị ọbụ abụ, bụ ụmụ Esaf, nọ nọrụ ha dị ka Devid na Esaf na Himan na Jedutọn bụ onye ọhụụ eze nyere niwu; ndị nche ọnụ ụzọ ámá nọkwa nọnụ ụzọ ámá dị iche iche. Ọ dịghị mkpa ka ha hapụ ọrụ ha, nihi na ụmụnne ha, bụ ndị Livaị, kwadebeere ha anụ àjà ngabiga.Nụbọchị ahụ, a kwadebere ọrụ niile metụtara ozi Jehova iji mee ememme ngabiga ahụ nakwa iji chụọ àjà nsure ọkụ nebe ịchụàjà Jehova, dị ka Eze Josaya nyere niwu.Ụmụ Izrel bịaranụ wee mee ememme ngabiga noge ahụ, meekwa ememme achịcha na-ekoghị eko ruo ụbọchị asaa.E metụbeghị ememme ngabiga yiri ya nIzrel kemgbe ụbọchị Samuel onye amụma, ọ dịbeghịkwa eze ọ bụla nime ndị eze Izrel mere ememme ngabiga yiri nke ahụ Josaya na ndị nchụàjà na ndị Livaị nakwa Juda na Izrel dum bịaranụ, tinyere ndị bi na Jeruselem, mere.Ọ bụ nafọ nke iri na asatọ nke ọchịchị Josaya ka e mere ememme ngabiga a.Mgbe ihe a dum gasịrị, mgbe Josaya dozichara ụlọ ahụ, Niko bụ eze Ijipt bịara ibuso Kakemish nke dị nikpere osimiri Yufretis agha. Josaya wee gaa ibuso ya agha.O wee zigara ya ndị ozi, sị: Eze Juda, gịnị jikọrọ mụ na gị? Ọ bụghị gị ka m bịara ibuso agha taa, kama ọ bụ ụlọ ọzọ ka m bịara ịlụso ọgụ, nihi na Chineke gwara m ka m menye ya ụjọ. Laghachi maka ndụ gị nihi Chineke, bụ onye nọnyeere m, ka ọ ghara ịla gị niyi.Ma Josaya esighị nebe ọ nọ pụọ, kama o jigharịrị ejiji iji buso ya agha, o geghịkwa ntị nihe Niko kwuru, bụ nke si nọnụ Chineke. O wee bịa ibuso ya agha na ndagwurugwu Megido.Ndị na-agba ụta wee gbata Eze Josaya akụ, eze wee gwa ndị na-ejere ya ozi, sị: Kutuonụ m, nihi na a gbarụwo m ahụ.Ndị na-ejere ya ozi wee si nụgbọ ịnyịnya ahụ kutuo ya ma jiri ụgbọ ịnyịnya agha ya nke abụọ bute ya na Jeruselem. O wee nwụọ, e wee lie ya nebe e liri nna nna ya hà; Juda na Jeruselem dum wee ruoro Josaya uju.Jeremaya wee malite ịbụrụ Josaya abụ iru uju; ndị ikom niile na-abụ abụ na ndị inyom niile na-abụ abụ wee jiri Josaya na-abụ abụ iru uju ruo taa; ha mekwara ka ọ bụrụ ihe a ga na-eme nIzrel, lee, e dere ya nakwụkwọ abụ iru uju.Ma ihe ndị ọzọ metụtara Josaya na obiọma ya, dị ka ihe e dere niwu Jehova si dị,na ihe ndị o mere, ndị mbụ na ndị ikpeazụ, lee, e dere ha nAkwụkwọ Ndị Eze Izrel na Juda. 